**Alocaţia de stat pentru copii**

**Reglementare:**
Legea nr.61/1993 privind alocaţia de stat pentru copii, republicata;

Hotărârea nr.577/2008 pentru aprobarea Normelor metodologice de aplicare a prevederilor Legii nr.61/1993 privind alocaţia de stat pentru copii, precum şi pentru reglementarea modalităţilor de stabilire şi plata alocaţiei de stat pentru copii.

          Se acordă fiecărui copil, cetăţean român sau străin rezident pe teritoriul Romaniei, conform legii, cuantumul acesteia fiind de:

a) **311** lei (începând cu 1 ianuarie 2020), pentru copiii cu varsta intre 0 – 2 ani/respectiv, pană la 18 ani, în cazul copilului cu handicap;

b) **156** lei (începând cu 1 ianuarie 2020), pentru copilul care a depăşit varsta de 2 ani, pană la 18 ani, precum şi tinerilor care au implinit 18 ani, care urmează cursurile învăţământului liceal sau profesional, organizate în condiţiile legii, până la terminarea acestora..

**Acte necesare:**

 - **Cerere tip cu**  n**otificare privind prelucrarea datelor cu caracter personal**:

- **Certificat naştere copil** - original şi copie;

- **B.I. / C.I. /**  al ambilor parinţi – original şi copie;

-**Certificat de căsătorie**– original şi copie;

-**Dosar cu șină**;

- **Extras de cont** , în cazul in care se doreste primirea alocatiei de stat intr-un cont bancar ;

 În situaţia în care părinţii nu sunt căsătoriţi, se solicită prezenţa ambilor părinţi în vederea stabilirii de comun acord a reprezentantului legal.

 **Observatii:**

**1.** La depunerea documentaţiei, este obligatorie prezentarea documentelor de identitate ale ambilor parinti şi ale copiilor, în ORIGINAL

**2.**Se cer în plus, şi alte tipizate, în funcţie de situaţie, pentru copiii născuți în U.E

- **Dacă părinţii nu au lucrat în străinătate** şi nu le-au  fost întocmite documente în statul membru U.E solicitantul va depune **o declaraţie** N**OTARIALĂ î**n care se va specifica perioada petrecută în străinătate, că nu a lucrat şi nu încasează sau nu a încasat de la statul respectiv alocaţie şi unde locuieşte în prezent.
- **Dacă părinţii au avut calitatea de lucrători migranţi** vor depune **documente justificative** care să ateste adresa (adresa INS-Instituţia care plăteşte alocaţia în ţara/localitatea din statul membru U.E) şi numărul de asigurare din statul membru U.E în care s-a născut copilul precum şi **o declaraţie** care să ateste perioada în care a lucrat, dacă încasează sau a încasat de la statul respectiv alocaţie şi unde locuieşte în prezent.